CELEX: 32017D0930(01)
Language: bg
Date: 2017-09-29 00:00:00
Title: Решение за изпълнение на Комисията от 29 септември 2017 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор [„Monor, Monori“ (ЗНП)]

30.9.2017   
            
            
               BG
            
            
               Официален вестник на Европейския съюз
            
            
               C 329/4
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 29 септември 2017 година
   за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
   [„Monor, Monori“ (ЗНП)]
   (2017/C 329/06)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 97, параграф 3 от него,
   като има предвид, че:
   
               (1)
            
            
               Унгария е изпратила заявление за защита на наименованието „Monor, Monori“ в съответствие с част II, дял II, глава I, раздел 2 от Регламент (ЕС) № 1308/2013.
            
         
               (2)
            
            
               В съответствие с член 97, параграф 2 от Регламент (ЕС) № 1308/2013 Комисията разгледа заявлението и стигна до заключението, че са спазени условията, предвидени в членове 93—96, член 97, параграф 1 и членове 100, 101 и 102 от посочения регламент.
            
         
               (3)
            
            
               С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на предварителната национална процедура за разглеждане на заявлението за защита на наименованието „Monor, Monori“,
            
         РЕШИ:
   Член единствен
   Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта за наименованието „Monor, Monori“ (ЗНП) са поместени в приложението към настоящото решение.
   В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
   
   
      Съставено в Брюксел на 29 септември 2017 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      ЕДИНЕН ДОКУМЕНТ
      
         „MONOR, MONORI“
      
      
         PDO-HU-N1638
      
      Дата на прилагане: 2.5.2013 г.
      1.   Наименование/наименования за регистрация
      
      „Monor, Monori“
      2.   Вид географско означение
      
      ЗНП — защитено наименование за произход
      3.   Категории лозаро-винарски продукти
      
      
               
                  1.
               
               
                  Вино
               
            4.   Описание на виното/вината
      
      
         бели сортови и купажни вина
      
      Бледозелени или зеленикаво-жълти на цвят, живи и свежи, сортовите вина притежават плодов и флорален аромат и вкус, характерен за използвания сорт; дълъг финал; сухи, полусухи, полусладки или сладки в зависимост от захарното съдържание.
      
         Общи аналитични характеристики
      
      
                  Максимално общо алкохолно съдържание (об. %):
               
               
                   
               
            
                  Минимално общо алкохолно съдържание (об. %):
               
               
                  11,00 
               
            
                  Минимална обща киселинност:
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (в милиеквиваленти на литър):
               
               
                  1,08 
               
            
                  Максимално общо съдържание на серен диоксид (в милиграми на литър):
               
               
                   
               
            
         сортово и купажно розе
      
      Бледорозови или оранжево-розови, живи, свежи вина от червено грозде, с аромат и вкус на плодове (малина, праскова, вишна, касис, дива ягода и др.) и с намек за флорални мотиви; пищни, с лека, игрива резливост; сухи, полусухи, полусладки или сладки в зависимост от захарното съдържание.
      
         Общи аналитични характеристики
      
      
                  Максимално общо алкохолно съдържание (об. %):
               
               
                   
               
            
                  Минимално общо алкохолно съдържание (об. %):
               
               
                  11,00 
               
            
                  Минимална обща киселинност:
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (в милиеквиваленти на литър):
               
               
                  1,08 
               
            
                  Максимално общо съдържание на серен диоксид (в милиграми на литър):
               
               
                   
               
            
         червени сортови и купажни вина
      
      Рубинени на цвят, сортовите вина притежават вкус и аромат, характерни за използваните сортове, и заоблена тръпчивост; купажните вина имат съдържание на танини, характерно за използваните сортове, кадифен вкус и плътност; тези вина са с аромат на плодове (вишна, малина, орех, касис и др.), подправки (канела, ванилия), шоколад и табак; сухи, полусухи, полусладки или сладки в зависимост от захарното съдържание.
      
         Общи аналитични характеристики
      
      
                  Максимално общо алкохолно съдържание (об. %):
               
               
                   
               
            
                  Минимално общо алкохолно съдържание (об. %):
               
               
                  11,00 
               
            
                  Минимална обща киселинност:
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (в милиеквиваленти на литър):
               
               
                  1,20 
               
            
                  Максимално общо съдържание на серен диоксид (в милиграми на литър):
               
               
                   
               
            5.   Винопроизводствени практики
      
      а.   Основни енологични практики
      
      Приложимо ограничение при производството на вината
      
               
                  1.
               
               
                  Задължителни енологични практики
                  
                              1.1.
                           
                           
                              Бели вина и розе
                              
                                          —
                                       
                                       
                                          ръчна беритба;
                                       
                                    
                                          —
                                       
                                       
                                          гроздето се преработва в деня на прибиране;
                                       
                                    
                                          —
                                       
                                       
                                          пресоването се извършва само в преси, работещи на партиди;
                                       
                                    
                                          —
                                       
                                       
                                          пречистване на гроздовата мъст;
                                       
                                    
                                          —
                                       
                                       
                                          контролирана ферментация на гроздовата мъст при максимална температура 20 °C.
                                       
                                    
                        
                              1.2.
                           
                           
                              Червени вина
                              
                                          —
                                       
                                       
                                          ръчна беритба;
                                       
                                    
                                          —
                                       
                                       
                                          гроздето се преработва в деня на прибиране;
                                       
                                    
                                          —
                                       
                                       
                                          ферментацията се осъществява заедно с люспите на зърната;
                                       
                                    
                                          —
                                       
                                       
                                          пресоването се извършва само в преси, работещи на партиди;
                                       
                                    
                                          —
                                       
                                       
                                          съзряване в дървени бъчви в продължение на не по-малко от три месеца;
                                       
                                    
                                          —
                                       
                                       
                                          съзряване в бутилки в продължение на не по-малко от три месеца.
                                       
                                    
                        
            Агротехническа практика
      При съществуващи лозови масиви, засадени преди 31 декември 2011 г., продуктите, означени със ЗНП „Monor(i)“, могат да се произвеждат от грозде, произхождащо от съответното лозе, при условие че лозето остава в експлоатация.
      При лозови масиви, създадени след 1 януари 2012 г., продуктите, означени със ЗНП „Monor(i)“, могат да се произвеждат само от грозде, произхождащо от лозя, засадени по следните формировки: чашовидна, омбрела, Мозер, едноскатна, Силвоз.
      Гъстотата на засаждане на лозовите масиви, създадени след 1 януари 2012 г., следва да бъде не по-малка от 3 300 лози на хектар. При определяне на разстоянието между редовете и лозите, освен засаждането на равни разстояния, допуска се засаждане на двойни редове и/или двойни лози. Разстоянието между редовете трябва да бъде поне 1,00 m и не повече от 3,60 m, а разстоянието между лозите поне 0,60 m и не повече от 1,20 m. Определящ фактор при двойните лози е средното разстояние между лозите.
      При определянето на товара на лозата, броят на оставените живи пъпки на всяка лоза не трябва да надвишава 12 на кв.м.
      Началната дата на гроздобера се определя ежегодно с решение на компетентната лозаро-винарска организация въз основа на пробни беритби, които се извършват всяка седмица след 1 август на съответната година. Датата на гроздобера са обявява със съобщение на лозаро-винарската организация.
      Гроздето трябва да има съдържание на захари не по-малко от 16,0 [MM °] (естествено алкохолно съдържание при 17,5 °C не по-малко от 9,87 об. %).
      б.   Максимални добиви
      
      
         Бели вина и розе
      
      70 hl/ha
      
         Червено вино
      
      60 hl/ha
      6.   Обособен район
      
      Участъците от Strázsa-hegy (възвишение Strázsa) в град Monor, Száraz-hegy (възвишение Száraz) в град Monor и селата Monorierdő и Bénye, и склоновете на Harc-völgy (долина Harc) в село Gomba, които са поставени в класове I и II на лозарския кадастър.
      7.   Основни винени сортове грозде
      
      
                   
               
               
                  ** Zöld veltelini (ОСНОВЕН)
               
            
                   
               
               
                  ** Cabernet sauv. (ОСНОВЕН)
               
            
                   
               
               
                  ** Cabernet franc (ОСНОВЕН)
               
            
                   
               
               
                  ** Blauburger (ДРУГИ)
               
            
                   
               
               
                  ** Ezerjó (ОСНОВЕН)
               
            
                   
               
               
                  ** Kékoportó (ДРУГИ)
               
            
                   
               
               
                  ** Kékfrankos (ОСНОВЕН)
               
            
                   
               
               
                  ** Karát (ДРУГИ)
               
            
                   
               
               
                  * Kadarka (ОСНОВЕН)
               
            
                   
               
               
                  ** Irsai Olivér (ДРУГИ)
               
            
                   
               
               
                  ** Hárslevelű (ОСНОВЕН)
               
            
                   
               
               
                  ** Cserszegi fűszeres (ОСНОВЕН)
               
            
                   
               
               
                  ** Chardonnay (ОСНОВЕН)
               
            
                   
               
               
                  ** Ottonel muskotály (ДРУГИ)
               
            
                   
               
               
                  ** Olasz rizling (ОСНОВЕН)
               
            
                   
               
               
                  ** Kövidinka (ОСНОВЕН)
               
            
                   
               
               
                  ** Szürkebarát (ДРУГИ)
               
            
                   
               
               
                  ** Syrah (ДРУГИ)
               
            
                   
               
               
                  ** Sauvignon (ДРУГИ)
               
            
                   
               
               
                  ** Rajnai rizling (ОСНОВЕН)
               
            
                   
               
               
                  ** Pinot noir (ОСНОВЕН)
               
            8.   Описание на връзката/връзките
      
      
         Връзка с географския район
      
      1.   Описание на обособения район
      Природните фактори
      Съгласно унгарската геоморфоложка карта (Magyarország geomorfológiai térképe) районът, в който се отглежда грозде за виното Monori, се намира в геоморфоложкия макрорегион Gödöllő-Monori-dombság (хълмове Gödöllő-Monor), във верига от възвишения по югозападния ръб на хълмовете Cserhát и е със средна надморска височина 200 m. При Monor една ерозионна тераса отделя мезорегиона Pesti hordalékkúp síkság (Пещенска алувиална равнина), който лежи югозападно от веригата възвишения, от геоморфоложкия мезорегион Pilis-Alpári homokhát (пясъчен хребет Pilis-Alpár). Във веригата от възвишения лежат по-ниски хребети, отделени с ерозирали долини. Производственият район се намира на тези хребети.
      Почвата е от горния плейстоцен и се състои от типичен льосов слой с дълбочина 10—30 m, песъчливи льосови сипеи, льосови пясъци и подвижни пясъци или неподвижни пясъчни ветровали. Горният почвен слой е представен от канелена горска почва или карбонатен излужен чернозем, съдържащ големи количества доломит и малки количества илитови глини, с относително ниско съдържание на желязо и алуминий. Навсякъде по хребетите подпочвените води са на дълбочина над 10 m.
      По отношение на климатичните условия, районът е много подходящ за отглеждане на грозде. Температурите варират според сезона, но няма данни за екстремални температурни разлики. Рискът от заскрежаване през зимата е малък, а пролетни и есенни слани се образуват рядко само по високите места. Няма значителни разлики между минималните и максималните дневни температури през вегетативния период и броят на горещите летни дни е малък. Средната годишна температура е 11,6 °C. Валежите са разпределени равномерно през вегетативния период. Средногодишното количество на валежите е 500 mm. Броят на слънчевите часове е 2 000 годишно.
      Човешките фактори
      Производството на грозде по Strázsahegy в Monor и в Harc-völgy (долината Harc) в Gomba е базирано на традиционни сортове и техники.
      По-конкретно производството на грозде в обособения район започва през 15-ти век, когато лози са били засаждани след прочистване на обширни горски площи. Избите обикновено са били вкопани в льоса сред лозовите насаждения на Strázsahegy (възвишение Strázsa) до Monor. Някои изби са били облицовани с тухли, но повечето остават необлицовани и досега. Топлинните условия в избите са подходящи за осигуряване на оптималната температура от 10—11 °C. В Monor има около 1 000 изби.
      В съвременните масиви по Szárazhegy (възвишение Száraz) в Monorierdő и Bénye заедно с традиционните унгарски сортове са засадени международни сортове.
      Влиянието на човешкия фактор върху производствения район може да бъде наблюдавано в следните области:
      
                  —
               
               
                  подбор на сортовете в съответствие с потенциала, който предлагат природните условия;
               
            
                  —
               
               
                  развитие на лозаро-винарски техники, съответстващи на природните и отчасти на пазарните специфики;
               
            
                  —
               
               
                  изграждане на обслужваща и интегрираща инфраструктура, съобразена с природните и пазарните условия.
               
            2.   Описание на вината
      Общи характеристики на вината са техният елегантен вид, високо алкохолно съдържание, фин киселинен състав и дългият послевкус, носещ флоралните и плодовите аромати на използваните сортове.
      3.   Описание и доказване на причинно-следствената връзка
      Поради местоположението на производствения район Monor и особеностите на почвата, природната среда оказва съществено влияние върху характеристиките на вината, произвеждани от отглежданото там грозде. Тези характеристики не могат да бъдат възпроизведени нито в съседните райони от лозаро-винарския регион Duna (Дунав), нито в други винопроизводителни подрегиони. Преди всичко това придава богат букет от вкусове и аромати и означава, че вината са нискокиселинни и богати на алкохол. Поради свойствата на почвата, вината са с по-високо съдържание на минерали и имат минерален характер. Вината от производствения район могат да бъдат консумирани млади, но развиват пълноценно свойствата си, ако бъдат оставени да съзреят по-продължително.
      9.   Основни допълнителни условия
      
      
         Правна рамка
      
      От организация, която управлява ЗНП/ЗГУ, ако държавата членка е предвидила такава
      
         Вид допълнително условие
      
      Допълнителни разпоредби относно етикетирането
      
         Описание на условието
      
      
                  а)
               
               
                  Гаранция за идентичност на произхода: наименованието на местността може да се изпише върху виното само ако 100 % от суровините, използвани за производство на виното, са отгледани в тази местност.
               
            
                  б)
               
               
                  Списък на разрешените традиционни наименования и други ограничени наименования:
                  
                              i.
                           
                           
                              Традиционно наименование: Védett eredetű bor [вино със защитен произход]
                           
                        
                              ii.
                           
                           
                              Други ограничени наименования: muskotály, barrique
                           
                        
                              iii.
                           
                           
                              Традиционни наименования, други ограничени наименования и наименования, отнасящи се до цвета на виното, не могат да бъдат изписвани върху етикета с шрифт, по-голям от този на наименованието за произход.
                           
                        
            
                  в)
               
               
                  Използване на наименования на сортове:
                  
                              i.
                           
                           
                              Наименования на сортове могат да фигурират върху етикета, ако са изписани с шрифт, не по-голям от този на наименованието за произход.
                           
                        
                              ii.
                           
                           
                              За вината, произведени от няколко сорта грозде, могат да се използват думите küvé, cuvée или házasítás.
                           
                        
            
         Производство извън обособения производствен район
      
      Правна рамка
      От организация, която управлява ЗНП/ЗГУ, ако държавата членка е предвидила такава
      Вид допълнително условие
      Дерогация относно производството в обособения географски район
      Описание на условието
      Допуска се в село Tápiószentmárton.
      
         Връзка към спецификацията на продукта
      
      http://boraszat.kormany.hu/monor